Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17550

1. Bevezetés 1.1 Az elfogadható repülésbiztonsági szint fogalmának bevezetése azon igényre válaszol, hogy a jelenleg uralkodó, a szabályozónak történő megfelelésen alapuló repülésbiztonság-irányítási szemlélet egy, az általános repülésbiztonsági szint folyamatos javulását célzó, teljesítmény-alapú szemlélettel egészüljön ki. 1.2 Az elfogadható repülésbiztonsági szint egy felügyelő hatóság, egy járató vagy egy szolgáltató repülésbiztonsági céljait fejezi ki. A felügyelő hatóság és a járatók/szolgáltatók közötti viszony szemszögéből kijelöli a járatók/szolgáltatók elsődleges üzleti tevékenységük végzése közben elérendő, a felügyelő hatóság által még elfogadható minimum repülésbiztonsági cél(oka)t. Ez egy olyan vonatkozási pont, ami alapján a felügyelő hatóság mérni képes a repülésbiztonsági teljesítményt. 1.3 Az elfogadható repülésbiztonsági szint(ek) a repülésbiztonsági program céljából történő meghatározása nem helyettesíti a törvényi, szabályozói vagy egyéb fennálló követelményeket, valamint nem menti fel az Államokat a Nemzetközi Polgári Légiközlekedési Egyezményben és kapcsolódó rendelkezéseiben foglalt kötelezettségeik alól. 1.4 Az elfogadható repülésbiztonsági szint(ek) a repülésbiztonság-irányítási rendszer céljából történő meghatározása nem menti fel a járatókat/szolgáltatókat a vonatkozó nemzeti szabályozások és a Nemzetközi Polgári Légiközlekedési Egyezmény általi kötelezettségeik alól.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes